ร้านเป็นตึกแถว 2 คูหาตั้งอยู่บนถนนบรมราชชนนี ถ้ามาจากเซ็นทรัลปิ่นเกล้าให้ขับตรงไปเรื่อยๆ จะเจอสายใต้เก่าอยู่ทางซ้ายมือ  ให้ขับข้ามสะพานไปพอลงสะพานให้ชิดซ้ายออกถนนเลนนอกสุด ตรงไปอีกประมาณ 50 เมตร ร้านจะอยู่ซ้ายมือ ติดถนนเลยค่ะ ร้านนี้ไฮไลท์ของร้านคือราดหน้าและผัดซีอิ้ว ราดหน้าและผัดซีอิ้วที่นี่จะใช้ยอดคะน้าและหมูหมักชิ้นใหญ่พอควร ยอดคะน้ากรุบกรอบส่วนหมูหมักนั้นเนื้อนุ่ม รสชาติอร่อยค่ะ ส่วนผัดซีอิ้วทางร้านจะผัดออกมาร้อนๆ ส่วนเวลาผัดคนผัดจะผัดไปด้วยเคาะกะทะไปด้วยเป็นจังหวะ ผัดซีอิ้วพอผัดออกมาร้อนๆพร้อมกับมีกลิ่นหอมของกะทะติดมาด้วย ช่วยเพิ่มอรรถรสในการกินให้อร่อยขึ้นมาได้ดีทีเดียว